Doris Simeon

Doris Simeon (tí wọ́n bí lọ́jọ́ 22-7-1979) jẹ́ òṣèré fíìmù èdè gẹ̀ẹ́sì àti yorùbá ọmọ Ìpínlẹ̀ Edo lórílẹ̀ èdè Nàìjíríà.

 Ìbẹ̀rẹ̀ pẹ̀pẹ̀ ayé àti ẹ̀kọ́ rẹ̀ 
Wọ́n bí Simeon si Ìpínlẹ̀ Èkó lórílẹ̀ èdè Nàìjíríà. Ó lọ sí ilé ẹ̀kọ́ gíga tí PEFT Institute níbi tí ó ti gboyè nínú ìmò Production Management.

 Iṣẹ́ 
Ó kópa nínú eré ẹ̀fẹ̀ ti Papa Ajasco. Ní ọdún 2010, ó farahàn nínú eré Ghetto Dreamz gẹ́gẹ́ bí olólùfẹ́ Da Grin. Ó ti kópa nínú orísìírísìí àwọn eré bíi Oloju Ede, Alakada, Ten Million Naira , Modupe Temi àti Eti Keta.
Yàtọ̀ sí eré ṣíṣe, Simeon má ń ṣe alága ìdúró àti atọ́kùn ètò lórí tẹlẹfíṣọ̀nù.

 Ẹ̀bùn 
Ó gbà àmì ẹ̀yẹ gẹ́gẹ́ bí òṣèré ìbílẹ̀ tó dára jù lọ láti ọ̀dọ̀ AMAA ní ọdún 2008. Ní ọdún 2010, ó gbà àmì ẹ̀yẹ gẹ́gẹ́ bí òṣèré ìbílẹ̀ tó dára jù lọ láti ọ̀dọ̀ Zafaa Award fún ipá tí ó kó nínú eré Àṣírí. Àwọn àmì ẹ̀yẹ tí ó tún ti gbà ní Award for excellence láti ọ̀dọ̀ Okpella Movement ní ilẹ̀ United States, Best indigenous artist láti ọ̀dọ̀ Afemiah Development Group àti 2015 All Youths Tush Awards AYTA Role Model (Movie) Award.

 Ìgbéyàwó 
Ó fẹ́ Daniel Ademinokan, wọ́n sì bí ọmọkùnrin kan tí orúkọ rẹ̀ jẹ́ David. Òun àti ọkọ rẹ̀ pínyà ni oṣù karùn-ún ọdún 2013.

 Àwọn Ìtọ́kasí